open-index/open-wikipedia-markdown huggingface dataset:
Međugorje

**Međugorje** (in cirillegh *Међугорjе*) a l'è una località del comun bosniach de Čitluk, in la Federazzion: el nom el voeul dì *in mez ai mont*, che inn el Križevac e 'l Podbrdo.

Località a magioranza etnega croata e religiosa catolega, l'è ben conossuda perchè se dis che lilinsì l'è comparida la Madona e gh'è un santuari che l'è meta de vari pellegrinagg e indova che la venerazzion l'è autorizada del Vatican, a pat che se insubiss no che i event sien soranaturai.

Al temp di guerre jugoslave la ven sota el controll del Consili de Defesa Croat e de la minga reconossuda Republega croata de l'Herceg-Bosna: la subiss nissun mort, soratut per el temp gram che l'impediss de bombardà. Comunque l'infrastrutura arenta l'è danegiada, ma i vari pellegrinagg gh'hann fad viver un boom economegh.

## Alter proget

## Vos corelade
*Nosta Signora de Međugorje
Roca Brivi

La **Roca Brivi** a l'è un palazzi nobiliar de San Giulian fad su del secol XVII in stil baroch: el se troeuva arent al Lamber.

## Riferiment
*Rocca Brivio

## Alter proget

## Vos corelade
*Palazzina Brivi
Center piasentinian

El **Center piasentinian** a l'è vuna di zone de Berghem, pianificada del 1907 'me sit per atività comerciai e del setor terziari: la ciapa el nom del Marcello Piacentini, so architet principal.

La soa arteria principal a l'è el senteron e gh'è anca el Palazz de la Banca d'Italia, el Palazz de Giustizzia, el Palazz de la Camera de Comerci e 'l Palazz di Poste e di Telegraf.

## Riferiment
*Sit oficial

## Alter proget
Senteron

El **Senteron** a l'è vun di vial pussee important de Berghem, in tra i pont pussee cognossud de la cità bassa e indova che se troeuva el teater Donizet, la gesa di sant Bartolamee e Steven e 'l Palazz Frizzon.

## Bibliografia
* Renato Ravelli, Bergamo una città e il suo fascino, Bergamo, Grafica e arte Bergamo, 1986.

## Alter proget
Treno espress

El **treno espress** a l'è una categoria de servizzi ferroviaria spantegada in vari paes del mond, che la gh'haveva denter vari treni de luss domà de prima class e con vagon restorant.

In d'un quaj paes, 'me l'Italia, eren i treni che hann sostituid i treni direttissim e poeu inn stad sostituid in part di inter-regionai foeura che per i trate de nocc de longa percorrenza, e del 2012 inn sostituid per intregh di InterCity, per tornà del 2023 con la fondazzion de FS Treni Turistici Italiani.

## Bibliografia
* Treni espressi in declino, in "I Treni Oggi" n. 137 (maggio 1993), pp. 5-7. 

## Alter proget
Quater Cant (Palermo)

I **Quater Cant** (italian *Quattro Canti*) inn una piazza de Palermo che la ven foeura de l'incros in tra i do ass viari pussee important de la cità: Via Maqueda e 'l Cassaro.

## Riferiment
*Piazza Villena (I quattro Canti)

## Alter proget
Villa Negroni

La **Villa Negroni**, prima *Villa Morosini*, a l'è una villa de Vescia, in del Canton Tesin, fada su intorna al Setcent: al temp del resorgiment italian l'ha ospitad varie personalità importante, tant 'me el Giuseppe Verdi e 'l Giuseppe Garibaldi.

## Bibliografia
* Piero Bianconi, Meridiane del Ticino, Vezia, Unione Svizzera delle Casse Raiffeisen, 1978.

## Alter proget
Vepra

La **Vepra** a l'è un canal artificial d'epoca romana che 'l corr a Milan: al dì d'incoeu l'è quatad del tut de la strada. El sorgeva in piazza Vedra a la confluenza del gran Seves cont el Seves pisinin e la finiva dent a la Vetabia vesin a Pont Sest.

## Riferiment
*Milano | Vetra – Il percorso della Vettabbia: vie Santa Croce, Vettabbia e Calatafimi
Palazz Plantamone

El **Palazz Plantamone** a l'è un palazz de Catania, incoeu sed de istuzzion colturai.

L'è sit propi arent al Dom, la soa bas l'era un vegg monester propi dannegiad del terramot del 1693.

## Riferiment
*Palazzo della Cultura
*Palazzo Platamone (Palazzo della Cultura)

## Alter proget
Krasnodar

**Krasnodar** (*Краснодар* in rüss) a l’è una cità de la Rüssia, la capital del Kraj de Krasnodar. Al gh'ha 1.154.885 abitant (2025), 1.773.786 se cuntum tüta l'area metrupulitana.

## Geugrafia
Krasnodar a l'è in del toch ucidental de la Rüssia eurupea in sü la spunda drita del fiüm Kuban, e la gh'a un'area ad 339,31 chilometer quadraa.

## Storia
La cità la s'è desvilüpada inturna a una furteza, edificada in del 1793 per vardà i cunfin meridiunaj de la Rüssia, e la s'è ciamada **Ekaterinodar** (*Екатеринодар* in rüss) fina al 1920.

## Personalità
* Anna Netrebko, cantant.

## Galerìa de foto

Krasnodar, Russia, near natural colors, Sentinel-2 satellite image 2018-SEP-18.jpg
Триумфальная арка и памятник Святой Екатерине (1).jpg
Медакадемия Краснодар Russia.JPG
View of Krasnodar taken from Kozhevennaya street, 24 2020-04-18-5.jpg
Здание гостиницы централь 03.JPG
Karasunskiy okrug, Krasnodar, Krasnodarskiy kray, Russia - panoramio (27).jpg
2022. Краснодар DSC 9475.jpg
Дом Шарданова Б. Б. Краснодар Russia 06.JPG


## Riferiment

## Ligam de föra
* 

## Alter proget
Gesa di sant Bartolamee e Steven

La **gesa di sant Bartolamee e Steven** a l'è una gesa catolega de Berghem, gestida de l'orden domenegan: la se facia in sul Senteron e dent la gh'ha la pala Martinengh del Lorenzo Lotto.

## Bibliografia
* Silvana de Paolis Gibelli, la chiesa dei santi Bartolomeo e Stefano in Bergamo, convento dei santi Bartolomeo e Stefano, 2000.

## Alter proget
Erlembald Cotta

L**'Erlembald Cotta** (XI secol - Milan, 15 de avril 1075) a l'è staa on militar e politegh lombard, capo de la pataria in l'arcidiocesi de Milan al sò temp: l'è veneraa 'me sant de la gesa cattolega, che 'l regorda el 27 de luj.

## Riferiment
*Treccani

## Alter progett
Piazza Dant (Berghem)

La **piazza Dant** a l'è una veggia piazza de Berghem che prima la faseva part de la fera de San Lissander e incoeu del center piasentinian: su de lee se facen la pupart di palazz del Senteron, oltra a la fontana de la fera. 

## Bibliografia
*Valentina Dolciotti, Giammaria Labaa, Guida di Bergamo - Alla scoperta del Centro Piacentiniano, TMedia Digital srl, 2018.
Luigi Luzzatti

El **Luigi Luzzatti** (Venezzia, 1 de marz 1841 - Roma, 29 de marz 1927) a l'è stad un giurista, politegh e bancher italian, president del Consili di Minister del Regn d'Italia del 31 de marz 1910 al 29 de marz 1911: l'è stad vun di trii prim minister sgiudee d'Italia, insema a l'Alessandro Fortis e al Sidney Sonnino (che però el professava l'anglicanesim).

L'ha fondad l'Università Ca' Foscari a Venezzia, la Banca Popolar de Milan e l'Istituto Autonomo Case Popolari.

## Riferiment
*Treccani

## Alter proget
Gendarmaria (Serbia)

La **Gendarmaria** (in serb *Жандармерија*) a l'è un repart de la Polizzia de la Serbia che 'l se ocupa de operazzion de sigurezza a volt ris'c e de volta specializazzion. Fada su del 2001, l'ha sostituid i Unità Speciai de Polizzia: la gh'ha dent 2'800 gendarma.

La vigila anca in sui imbassade foreste a volt ris'c e in sul confin de facto in tra la Serbia e 'l Kosovo, quell compit chi l'è fad insema a di unità de infanteria de l'Armada serba.

La soa slava a l'è el Vidovdan. L'ha ciapad l'eredità storega de la prima gendarmaria serba, fada su del 1861 e poeu trasformata del 1919 in la gendarmaria jugoslava e desligada del 1942.

## Ligam de foeura
*Sit oficial

## Alter proget

## Vos corelade
*Gendarmaria (Regn de Jugoslavia)
*Gendarmaria (Republika Srpska)
Ironem Zanch

L**'Ironem Zanch** (Alzan, 2 de fevrer 1516 - Heidelberg, 19 de november 1590) a l'è stad un teolegh lombard: fioeul de un giurista, el va dent ai pader gustinian e quand che 'l lensg i test di reformador el se svesina a lor, soratut al Giovann Calvin, anca se 'l valutava che i diferenze in su l'Eucarestia in tra de lor e in tra i luteran cuntassen minga trop.

## Riferiment
*Treccani

## Alter proget
Lagh de Livign

El **lagh de Livign** a l'è un lagh artificial al confin in tra la Lombardia e 'l canton Grison, fad su de 'na diga sita propri al confin in tra Italia e Svizzera.

Arent a gh'è la galleria Mont la Schera, che la conliga Livign a Zernez, a passà sora la diga. L'è alimentad domà de l'Aqua Granda, vun di trii fium italian che inn minga in del basin del Mediterrani.

## Riferiment
*InLombardia

## Alter proget
Slava (festività)

La **slava** (in serb **Слава**, che 'l voeur dì *celebrazion*) a l'è una cerimonia tipica de la coltura serba dedicada al sant protetor de una fameja o, di voeult, de on'altra istituzion.

De origin minga cognossuda, forsi ligada al paganesim o al primm member batezaa de la fameja, col temp l'è deventada on element important de l'identità cultural serba, a tal pont che in del 2014 l'è stada metuda dent in del register de l'UNESCO del Patrimoni Oral e Imnaterial de l'Umanità.

I element tradizionai de la celebrazion includen la benedizion de la cà fada de un pret, el slavski kolač e 'l koliva, piatt che in de la tradizion cristiana oriental simbolizen la mort e la resurrezion de Gesù Crist, e una candela che la brusa per tuta la celebrazion, a simbolizà la fed e la presenza del sant protetor in de la cà..

## Riferiment


## Ligamm de foeura
*Britannica

## Alter progett
Carlo Maria Viganò

El **Carlo Maria Viganò** (Vares, 16 de sginer 1941) a l'è un vescov catolegh e diplomategh italian, che del 2024 l'è scomunegad per scisma.

Consacrad sacerdot del 1968 e vescov del Giovann Paol II del 1992, l'è stad diplomategh de volt rangh in la Gesa, tant 'me secretari del Governatorad del Vatican e nonzi apostolegh in di Stat Unid: rivad a l'età de ritiràss, el fa del 2016.

Del 2018 el dà foeura una letera contra el papa Franzesch a cusàll de havé quatad el scandol del Theodore Edgar McCarrick e 'l domanda i so dimission e via via el se svesina semper pussee a di posizzion contrarie a lu, tant che 'l riva a negà che el fuss papa, e donca a l'è scomunegad.

## Riferiment
*Treccani

## Alter proget
Carlu Giüsèpp Maria Acutis

El **Carlu Giüsèpp Maria Acutis** (Türìn, 17 d'utùber del 1938) a l'è un imprenditor e dirigent d'azienda italian.

In del 1969 el diventa diretùr general d'la Toro Assicurazioni. L'è el nònu de San Carlu Acutis.

## Unureficènse

:  cavalièr d'la Legiòn d'Unùr, 1995

:  Cavalier del Laurà, 1998

## Bibliugrafia

* Luigi Guatri, *Vite vissute*, EGEA SpA, 14 janvier 2014, ISBN 978-88-238-7605-7

## Riferimént
Banca Popolar de Milan

La **Banca Popolar de Milan** (*Banca Popolare di Milano* in italian) a l'era una banca italiana di pussee grand, fada su del 1865 del Luigi Luzzatti e che del 2018 l'è tacada al Banch Popolar per fà su el noeuv Banch BPM: el so ultim president l'è stad el Nicola Rossi.

## Bibliografia
*Marzio Achille Romani. La banca dei milanesi, storia della Banca Popolare di Milano. Bologna, Editori Laterza, 2005.

## Alter proget
Carlu Acutis

**San Carlo Acutis** (Londra, 1991 – Mùnsa 2006) l'è stái un fiöl italiàn, mort de leucemia a quìndes ann.

Lè stài pruclamàd beat da papa Francesch e sant da papa Leòn. L'è el patròn de Internet

### La festa
La sò festa l'è el 12 d'utùber.

## Àlter futugrafìi


Image:Carlo Acutis relic 2025.jpg|Reliquiàri cùi cavèi de san Carlo Acutis, in d'la cesa de san Francesc a Lod.


## Ligamm de foeura

* Sìt üficiàl
Polizzia de la Croazzia

La **Polizzia de la Croazzia** (**Hrvatska policija** in croat) la dipend del ministeri di interni del Paes e la se ocupa de prevegnì e indagà i riat e protesger i confin del stat e, donca, quei de l'area Schengen.

L'è spartida in polizzia regolar, polizzia de intervent e polizzia special.

## Ligam de foeura
*Sit oficial

## Alter proget

## Vos corelade
*Milizzia de la Jugoslavia
Pass del Foscagn

Ol **pass del Foscagn** a l'è un pass de montagna che 'l taca 'nsema la vall de Livign con la Vall de Dent e donca con la Valtelina: el se troeuva a 2'291 meter sul livell del mar e se ghe riva a travers de la SS301 e l'è l'unega strada per rivà a Livign de l'Italia, vist che tute i oltre, o ben la galleria Mont La Schera e la forcola de Livign, i passa de la Svizzera.

Sul pass la se troeuva la dovana, vist che Livign a l'è zona extradovanal.

## Riferimencc
*Livigno.eu

## Olter progecc
PlayStation Portable

La **PlayStation Portable** a l'è stada la prima console portatil de la fameja de la PlayStation, sortida in tra la fin del 2004 e 'l principi del 2005: l'è sostituida vers la fin del 2011 de la PlayStation Vita e l'è desmetuda del 2014.

In del doperà l'Universal Media Disc a l'è l'unega console portatil de rilev a doperà un mez otegh 'me memoria de massa. La gh'ha do varietà, tute e do con poch sucess comercial: la PlayStation Portable Go, pussee pisinina e con la botonera che l'è a scorriment, e la PlayStation Portable-E1000, che la costava men grazzia al toeu via de la conetività Wi-Fi.

## Riferiment
*[Treccani](https://www.treccani.it/enciclopedia/psp_(Lessico-del-XXI-Secolo)/)

## Alter proget

## Vos corelade
*PocketStation
*Xperia Play
PlayStation Vita

La **PlayStation Vita** a l'è la segonda console portatil di videosgioeugh de la Sony, sucessora de la PlayStation Portable e dada foeura a partì del 2011, cont un quaj mercad che l'ha vista del 2012. La competeva soratut cont el Nintendo 3DS e l'è considerada un falliment a nivell comercial, e del 2019 l'è desmetuda senza un sucessor, la roba pussee vesina a l'è stad el PlayStation Portal, che 'l permet de vedé i sgioeugh de la PlayStation 5 a distanza.

A diferenza de la predecessora la gh'haveva un touchscreen e un touchpad dree: una version senza schermo che la se taca a la television, ciamada PlayStation TV, l'è stada dada foeura del 2014.

## Riferiment
*Vegg sit oficial

## Alter proget
Seminari arcivescovil de Bologna

El **Seminari arcivescovil de Bologna** a l'è la scoeula che la forma i pret de l'arcidiocesi de Bologna: del 1932 el se troeuva in la sed de Villa Revedin.

## Ligam de foeura
*Sit oficial
Galleria Mont La Schera

La **Galleria Mont La Schera** a l'è una galleria stradal svizzera che la passa sota el mont omonem per tacà insema *il Fuorn* cont el lagh de Livign e, donca, con la citadina italiana.

Fada su de la società che l'ha fad su la diga del pont dal Gall, quand che finissen i lavorà del 1969 la derven al trafegh di veicoi. La corr per intregh in territori svizzer, e gh'è de pagà un pedagg de la banda vers l'Italia.

L'è una galleria ben streccia, e donca gh'è el sens unegh alternad e di restrizzion de misura per i veicoi che ghe viaggen dent.

## Riferiment
*Livigno.eu

## Alter proget
Diga del pont dal Gall

La **diga del pont dal Gall** a l'è una diga a arch che la se troeuva a mità in tra l'Italia e la Svizzera, fada su in tra el 1965 e 'l 1968 e che l'ha menad a un slargament del lagh de Livign.

## Riferiment
*Progetto Dighe

## Alter proget
Francesco Cavina

El **Francesco Cavina** (Faenza, 17 de fevrer 1955) a l'è un vescov catolegh italian, del 14 de november 2011 al 26 de sgiugn 2019 vescov de Carp.

## Riferiment
*CEI

## Alter proget
Eugenie Bolza

L**'Eugenie Bolza** (Viena, 26 de dicember 1816 - Viena, 2 avril 1891) a l'è stada una scritora e tradutora austriega, mier del Giovan Battista Bolza: fioeula del politegh e bancher Zenobius Konstantin Popp von Böhmstetten, la lavorava 'me secretaria ministerial.

## Riferiment
* Bolza, Eugenie; geb. Popp von Böhmstetten (1816-1891), Schriftstellerin
Ludvik Zorzut

El **Ludvik Zorzut** (Medana, 24 de avost 1892 - Canal d'Isonz, 27 de avril 1977) a l'è stad un poeta, lavorador cultural e montagner sloven.

## Biografia
Nassud in l'istessa cà de l'Alojz Gradnik, studia al licee classegh todesch de Gorizzia e 'l va poeu in seminari, ma el gh'ha de fermà i so studi per via de la prima guerra mondial: finida la guerra el va a viver a Maribor, indova che 'l lavorarà 'me fonzionari del 1925 al 1941. Quand che riven i todisch el scapa via e 'l torna del 1944 a Gorizzia, per lavorà con la Cros Rossa slovena e 'l va dent anca ai comitad de liberazzion.

Con la fin de la guerra el lavora per el stat 'me ricercador coltural e etnograf, e 'l lavora anca a la demarcazzion del confin in tra Italia e Jugoslavia, e 'l va anca in sgir per la Slavia forlana a fà ricerca, ma del 1949 el gh'ha de andà via de l'Italia, vist che i autorità reconosseven no la soa citadinanza italiana.

Del 1952 al 1953, quand che 'l va in pension, l'è el diretor del Musee del Gorizzian, che l'ha dad una man a fondà. 'Me autor la pupart di so test inn stad dad foeura dopo la mort, e 'l scriveva in del so dialet local.

## Riferiment
*Il memoriale di Alojz Gradnik e Ludvik Zorzut

## Alter proget
Ján Havlík

El **Ján Havlík** (Vlčkovany, 12 de fevrer 1928 - Skalica, 27 de dicember 1965) a l'è stad un marter, presoner politegh e seminarista slovach, fad bead de la Gesa catolega del 2024 sota el papa Franzesch.

## Biografia
Seminarista de la fameja vissenziana, quand che riven su i comunista la soa scoeula la sarra su per i persecuzzion religiose e l'è mandad a lavorà 'me manoval a Puchov e a Nitra: el mena inanz in clandestinità i so studi fina al 1951, quand che lu, di alter seminarista e i superior inn arestad e del 1953 inn condanad per tradiment, a lu ghe dann tredes agn, poeu sbassad in apell a des.

I dure condizzion el lassen cont el fisegh destrugad e 'l gh'ha de andà in ospedal varie voeulte intant che l'era presoner: del 1962 a l'è mandad foeura, ma el sta propi mal e un quaj ann inanz el moeur a l'improvis.

## Riferiment
*Cause dei Santi

## Alter proget
De La Torr

I **De La Torr** a inn una fameja nobil lombarda guelfa che in tra el secol XII e quell XIV l'ha dominad la pupart de la Lombardia storega, fina a quand che inn stad mandad via di Vescont de la signoria de Milan.

## Riferiment
*Vivi Cassino

## Alter proget
Josip Smodlaka

El **Josip Smodlaka** (Imotski, 9 de november del 1869 – Spalato, 31 de masg del 1956) l'è stad un politegh, diplomategh e scritor croat. 

## Biografia
Nassud a Imotski, del 1887 el de siploma al licee ginnasi de Spalato e del 1893 el se laurea in giurisprudenza a Graz: tornad in patria el lavora 'me avocat e 'l se svesina al Partid di Dirit e 'l ciapa consens cont el vesser vun di anzian del Sokol.

A l'è elesgiud del Parlament dalmata del 1901 al 1909 e l'è stad un sostenidor del "noeuv cors" che 'l voleva meter insema i territori croat sota la corona de l'Austria e a una pas social in tra croat, serb e italian. Del 1905 el fa su el Partid Democrategh Croat e 'l giornal Sloboda, e 'l lassa in polemica con l'Ante Trumbić el so vegg partid.

Del 1909 el visita i comunità croate del Molis e a Acquaviva Collecroce el fa su una biblioteca slava.

A l'è elesgiud del 1910 al Parlament imperial e ghe resta fina a la toma de l'Imperi: el toeu part a la creazzion del Regn di Serb, Croat e Sloven e 'l se met contra el dà Fium e Zara a l'Italia: l'insubiss un sbozz de costituzzion jugoslava fondad in su di principi federaista e insì de tegnìll lontan de la politega el governo el manda 'me diplomategh in Vatican, a Berlin e a Madrid.

El denonzia el metés dent al Pat Tripartid del 1941 e ghe va dent a la Resistenza jugoslava del 1943, a sgiontàss ai rangh del ZAVNOH e de l'AVNOJ e 'l toeu part a la scritura de l'accordo di Lissa 'me comissari di afar forester del Comitad Nazzional per la Liberazzion de la Jugoslavia.

El representa la Jugoslavia in la Comission liada per l'Italia e 'l mostra gran interess a la demarcazzion del confin in tra i du Stat: tra 'l 1945 e 'll 1946 el fa una visita secreta a Roma per provà a rivà a un acord, soratut in sul status de Triest, ma se ghe riva no.

## Riferiment


## Alter proget
Compagnia di Carabiner del Prenzip

La **Compagnia di Carabiner del Prenzip** (in franzes *Compagnie des Carabiniers du Prince*, in monegasch *Cumpagnia d’i Carrabiniei d’u Pri̍ncipu*) a l'è vuna di forze de polizzia del prenzipad de Monegh, fada su del 1817 del prenzip Onorad IV de Monegh: incoeu la se ocupa soratut di compet cerimoniai del Palazz di Prenzip e di alter cà di monarca.

## Ligam de foeura
*Sit oficial

## Alter proget

## Vos corelade
*Polizzia monegasca
Polizzia monegasca

La **Polizzia monegasca** (*Sigurezza Publega de Monegh* oficialment, in franzes *Sûreté publique de Monaco*, in monegasch *Sügürita̍ pü̍blica de Mu̍negu*) a l'è vuna di forze de polizzia del principad de Monegh, che la dipend del ministeri di interni.

La gh'ha 606 polee.

## Ligam de foeura
*Sit oficial

## Alter proget

## Vos corelade
*Carabiner monegasch
Allucinazzion (intelligenza artificial)

Per **allucinazion** se intend, in d'un modell de intelligenza artificial, una risposta che la gh'ha dent de la roba che l'è minga vera o che l'è fallada ma che l'è presentada tant 'me che la fuss giusta.

## Riferiment
*Le "allucinazioni" dell’intelligenza artificiale

## Alter proget
Gesa de San Marin (Pavia)

La **gesa de San Marin** a l'è una gesa desconsacrada de Pavia, incoeu de proprietà del comun: l'è stada fondada in origin de l'Astolf del VIII secol, ma la forma de incoeu l'è del XVI secol.

## Riferiment
*LombardiaBeniCulturali

## Alter proget
Gesa di Martir (Arona)

La **Gesa di Martir** a l'è una gesa de Arona, in provincia e diocesi de Noara, fada su in sul sit de 'na veggia gesa de una badia.

## Riferiment
*Chiesa dei Santi Martiri (o San Graziano) e l’abbazia

## Alter proget
Alfatar

**Alfatar** a l'è un comun del distret de Silistra, in Bulgheria.

## Ligam de foeura
*[ Sit oficial]

## Alter proget
Pucioasa

Pucioasa l’è una cità en Rumania de 15.451 abitant, che se truva in del distrett de Dâmbovița, in de la regiun storegh de la Muntenia

I località de Bela, Diaconești, Glodeni, Malurile, Miculești e Pucioasa-Sat fan anca part del area aministratif.

La cità l’è atestada en un document del 20 setember 1649 cuma Piatra Pucioasă, o pedra de solfar, cun riferiment a un deposit de solfar che se truvava in de la zona.

n del 1791 la località l’è cumparsa sü una mapa austriaca e in del 1835 sü una rusa. Dopu del 1828, quand che i surgent solfurich sun stà descuvert de un dütur militar russ che l’è rivà chichinsci durant del ocupaziun zarista de la Valacchia, Pucioasa la s’è sviluppada cuma un resort balneoclimatich, ciapand el nomm de Pucioasa, per l’aqua mineral solfurusa cuncentrada e caciusa popular chichinsci. El prucess de preparaziun di bagn de Pucioasa l’è nà innanz in del 1873 cun la partecipaziun a l’Esposiziun de Viena, in chela ocasiun i aque sun stà analizà de spezialist austriach; a partir dol 1875, ol Consei de la Contea ‘l g’ha crompad un tòc par la desvellopazion de vergun spazi public e quater agn dòp ‘l g’ha mandad a ‘l arqitet Kertsch de Galaţi de costruir ‘l stabiliment. Prima de vèss costruì, i turist fittavan di cà di gent del post e purtavan l’aqua per fär el bagn in di bòtt in di luur cà fità.

Al principi del XIX secul, per la fin di bagn de Pucioasa, el comun de Şerbănești-Podurile g’ha ciapà el nomm de Pucioasa e el comun de Bela l’è stà abolì e mettuu denter. Donca, l’Annuario Socec del 1925 registra el comun de Pucioasa cun 5.201 abitant, la sede del distrett de Pucioasa de la contea de Dâmbovița e che cumprend i paesin: Bela, Diaconești, Glodeni, Şalurile, Podurile de Jos (Podurile de Jos), Poduricesad de Su. In del 1938, l’Enciclopedia de la Rumania registra Pucioasa cuma comun urban (cità), cun 5.779 abitant.

In del 1950, la cità l’è diventada la sede del distrett de Pucioasa in de la regiun de Prahova, ma in del 1962 g’ha perduu chestu status, perché el distrett l’è stà interament inclus in del distrett de Târgoviște de la regiun de Ploiesti. In del 1968, i paesin de Podurile de Jos, Scarlenta e Şerbănești sun stà scancelà e mettuu denter de la cità vera e propria; anca pö, i regiun sun stà abolì e Pucioasa l’è diventada ancamò una cità de la contea de Dâmbovița.
Collass del modell

Per **collass del modell** se intend, in intelligenza artificial, la roba che la capita quand che un modell de machine learning el perd de qualità perchè a l'è adestrad in su di dacc che inn generad de un alter modell, per esempi una version prima de l'istess modell.

## Riferiment
*'Generative inbreeding' and its risk to human culture

## Vos corelade
*Perder generativ
*Allucinazzion (intelligenza artificial)
Ronsgia Carona

La **ronsgia Carona** a l'è una ronsgia che la nass a Zibid e la scorr per Binasch, La Ciarella e Giussagh, indova che in la frazzion de Guinzan la va dent a un alter canal che 'l riva fina a Pavia.

## Riferiment
*Pavia e Dintorni
Slide Adventure MAGKID

**Slide Adventure MAGKID** a l'è un videosgioeugh per el Nintendo DS vegnud foeura del 2007 e desvilupad de la Nintendo System Development: el parla de una calamita de frigor che dopo un straluss el ciapa vita insema a di alter oget e che 'l gh'ha, cont el jut de alter usadei de cà, el gh'ha de bater i so nemis e ciapà i so poder.

El gh'ha 'me controller el *Slide Sensor*, che 'l dopera l'istessa tecnologia de un ratin, e che 'l se met in del bus per i cartoce del Game Boy Advance e che 'l se moeuv in su 'na superfiss per spostà la calamita.

## Riferiment
*MobyGames
Isep Pozzon

L**'Isep Pozzon** (Trezz, 13 de fevrer 1792 - Apian,  5 de otover 1841) a l'è stad un scritor e pret lombard, vun di coretor de I duu moros del Lissander Manzon.

## Biografia
Nassud a Trezz, in d'una via che incoeu la gh'ha el so nom, el so barba l'era un pret e la soa mam Anna Maria Brambilla el mena a fàss pret anca lu: l'è ordenad el 27 de setember 1815. L'insegna a l'academia de Brera per 22 agn, in su la catedra lassada voeura de l'Isep Parin, del che l'era imitador.

## Riferiment
*Treccani
*Giuseppe Pozzone, abate tra la voga e il latino
Ceser Giulin de la Porta

El **Ceser Giulin de la Porta** (Milan, 25 de setember 1815 - Milan, 18 de november 1862) a l'è stad un politegh e fonzionari italian, capo de la comission Giulin nominada del Cavour per sernì comè ministrà i territori ciapad del Regn de Sardegna de l'Austria.

## Riferiment
*[Treccani](https://www.treccani.it/enciclopedia/giulini-della-porta-cesare_(Dizionario-Biografico)/)

## Alter proget
Sant (liturgia)

El **Sant** (despess ciamad in latin *Sanctus*) a l'è el toch de la liturgia cristiana che se canta apena prima de l'orazzion eucaristega: l'è part integranta e fin del prefazzi: el se troeuva in la Messa catolega, in la Divina liturgia ortodossa e in varie sante cene protestante.

## Riferiment
*Enciclopedia catolega

## Alter proget
Giorgio De Simone

**Giorgio De Simone**, (Milan, 1932 – Milan, genàr 2024) l'è stài un giurnalista e scritur milanès. L’ha vensìd el Premi Stresa in del 1984.

## Biugrafia

Nasüd a Milan in del 1932, el s'è laureàd in *Lettere moderne* e l'ha lauràd ai giurnài *Il Giorno* e *Avvenire*.

L'ha semper lauràd in d'la cumunicasiòn. L'ha vensìd diversi premi cui sò liber.

L'è mort a Milan in del genàr del 2024.

## Liber

*La gabbia di carta, Edizioni Paoline, Milan 1977
*L'escluso, Mondadori, Milano 1980 (Premi Endine 1980)
*L'incisione, Rizzoli, Milano 1981 (Premi Cità de Penne 1981)
*L'Armonista, Rizzoli, Milano 1984 (Premi Stresa 1984; sel. premi Viareggio 1985; Premi Europa 1985; Premi Annese 1986)
*Il caso Anima, Rizzoli, Milano 1988 (Premi Maria Cristina de Savoia 1990)
*L'isola dei pantèi, Sellerio editore, Palermo 1998 (Premi Latina 1999),
*Mondo prossimo, Edizioni Ares, Milan 2004
*Era un giorno di 32 ore, Sellerio editore, Palermo 2006
*Michele tiene all'Inter ma crede in Dio, Edizioni Medusa, Milan 2012

## Note
Angelo Monotti

L**'Angelo Monotti** (Cavijan, 24 de fevrer 1835 - Cavijan, 5 de sgiugn 1915) a l'è stad un fotograf svizzer.

## Biografia
Fioeul del Giacinto e de la Maria Maestretti, el se forma 'me eebanista a Livorno, indova che el pader l'era ativ in del comerci de vin: el se svesina a l'art de la fotografia grazzia al Giuseppe Marzocchini e 'l derva poeu un so studi, a tornà in Tisin del 1873 indova che l'è stad vun di prim fotograf professionai del Canton, e 'l derva un studi a Cavijan e un atelier a Locarno.

El se impegna anca in politega, e l'è stad el sindegh de la soa citadina del 1876 al 1888. El so quart fioeul Valentino el tira inanz la profession e 'l studi paterno.

## Riferiment
Pat de Torr

El **pat de Torr** a l'è stad un giurament, scrivud in su 'na bergamina, che i vallesan de Bregn e de la Leventina hann firmad in del fevrer 1182 e indova che se prometeven de meter sota assedi el castell de Curteri se el so signor el consegnava minga a l'arcipret del Dom de Milan, e se refudaven de vesser governad de noder e podestà forester e de dàgh servizzi a la fameja feudal.

Con quell pat lì el territori el s'è liberad de tucc i castei: part del moviment di pat in tra comun tipegh de la Lombardia del temp, che l'ha menad al fà su de la Liga Lombarda, gh'è quei che veden un'influenza de 'sto pat e di alter pat lombard in sul pat eterno confederal firmad pussee de cent agn inanz.

## Riferiment
*DSS
Gesa de San Roch

*Gesa de san Roch a Belinzona, in Svizzera
*Gesa de San Roch a Cals, in Lombardia
*Gesa de San Roch a Livign, in Lombardia
*Gesa de San Roch a Lod, in Lombardia
*Gesa de San Roch al Gentilin a Milan, in Lombardia
*Gesa de San Roch a Soazza, in Svizzera
Gesa de san Roch (Belinzona)

La **gesa de san Roch** a l'è una gesa de Belinzona, in del Canton Tesin e in diocesi de Lugan: hann tacad a fàlla su del 1330 grazzia al testament di Catani de Gnosco ma la forma de incoeu l'è quatercentesca, dopo che la gesa l'è destrugada ma el popol el protesta per fàlla fà su ancamò, menter la faciada l'è del Votcent.

## Bibliografia
*Virgilio Gilardoni, Inventario delle cose d'arte e di antichità, volume II, Distretto di Belinzona, Edizioni dello Stato, Belinzona 1955.

## Alter proget
Giovann de Legnan

El **Giovann de Legnan** (Legnan, intorna al 1320 - Bologna, 1383) l'è stad un giurista lombard, ativ al temp che la cità felsinea l'era passada sota el governo di Vescont e ativ 'me defensor di dirit de la popolazzion.

## Riferiment
*[Treccani](https://www.treccani.it/enciclopedia/giovanni-oldrendi_(Dizionario-Biografico)/)

## Alter proget
Ajvar

L**'ajvar** a l'è una salsa tipega di Balcan che l'è fada de meresgiane, peveron, aj e peveronsin, la che concentrazzion che dà la picantezza, e che l'è doperada soratut in sul pan o per compagnà piat de carna tant 'me i Ćevapi: originari de la Serbia e de la Macedonia del Nord, el ciapa el nom de la parolla turca "havyar", che la sta per "oeuv de pess salad".

## Riferiment
*Fall Brings Red Peppers and Ajvar, 'Serbian Salsa'

## Alter proget
Musee de storia militar de Fort Mondascia

El **Musee de storia militar de Fort Mondascia** el se troeuva a Biasca, in Canton Tesin, e 'l conserva la memoria storega de la linia LONA, fada su intorna a la segonda guerra mondial per prevegnì 'n invasion de l'Italia e liberada di so fonzion militar del 1995: el fort l'è l'unega fortifegazzion de la linia che se po visità anca denter.

## Ligam de foeura
*Sit oficial
Regn di Serb, di Croat e di Sloven

El **Regn di Serb, di Croat e di Sloven** (in serbo-croat *Kraljevina Srba, Hrvata i Slovenaca*, in sloven *Kraljevina Srbov, Hrvatov in Slovencev*) a l'è stad un Stat de l'Europa in pè de la fin del 1918 e reconossud oficialment a nivell internazzional a la conferenza de pas de Paris del 1919 e che l'è durad fina al 1929, quand che l'è stad proclamad el Regn de Jugoslavia e la ditadura.

## Riferiment
*Cronologia

## Note


## Alter proget

## Vos corelade
*Stat di Sloven, di Croat e di Serb
Carlo Faccendini

El **Carlo Faccendini** (Robech, 5 de marz 1952) a l'è un sacerdot catolegh italian, che del 2017 l'è l'abad de la basilega de sant Ambroeus.

## Riferiment
*Carlo Faccendini nuovo abate di Sant'Ambrogio, cuore di Milano
*Don Carlo Faccendini abate a Sant’Ambrogio
Dominus vobiscum

**Dominus vobiscum** (che 'l voeul dì in latin *che el Signor l'è con vialter*) a l'è una manera tipega cristiana ocidental de saludà e de dà una benedizzion, che la se troeuva in la Messa catolega e in di celebrazzion de varie confession protestante: in del mond catolegh se dis a dervì e a sarrà la Messa, prima de la letura del Vangeli e 'me part del prefazzi.

El se troeuva no in di liturgie orientai e nanca in di prim secoi del cristianesim.

## Riferiment
*[Treccani](https://www.treccani.it/enciclopedia/dominus-vobiscum_(Enciclopedia-Italiana)/)
L'Armonista

**L'Armonista** l'è 'n rumánz scrìtt da Giorgio De Simone e pübblicaa a Milan da l'editor Rizzoli in del 1984. L'ha vensìd el Premi Stresa per la Letteradüra.

## Trama

Tito Calavà l'ha semper sufèrt la separasiòn d'i sò genitùr e l'è stàt tiràd sü da sò zìu, che la purteva a stüdià in d'le bibliuteche de Milàn. L'è diventàd un Armonista, un stüdiùs ch'el cerca l'armunìa fra i lìber de varie èpuche.

Adèss, incuragiàd da la sò dòna, l'è a Londra da sò papà, per reclamà tütt quèl che ghe spèta cume fiöl ünic. Ma, un quaicòs, pudarès sücedd e cambià tütt.

## Personagg

* Tito Calavà
* La sò dòna
* Sò papà

## Note
Castell de Monbell

El **Castell de Monbell** el se troeuva a Belinzona e l'è stad fad su del secol XIII di sior de Com: el passa poeu al ducad de Milan e a la Veggia Confederazzion, che 'l ciama *castell Svit* fina al 1818, quand che l'è ciamad poeu *castell de San Martin*.

Del 2000, 'me tucc i castei de Belinzona, a l'è un patrimoni de l'umanità UNESCO.

## Bibliografia
*Werner Meyer, Patricia Cavadini-Bielander, I castelli di Bellinzona, Società di storia dell'arte in Svizzera, Bern 2010.

## Alter proget
Gaitan Catani

El **Gaitan Catani** (Soncin, 20 de setember 1771 - Milan, 10 de setember 1841) a l'è stad un numismategh e poeta italian, cusin de pader del Carlo Catani e influent in su la soa formazzion, e amis del Carlo Porta e de l'Isep Boss.

## Riferiment
*[Treccani](https://www.treccani.it/enciclopedia/gaetano-cattaneo_(Dizionario-Biografico)/)

## Alter proget
Alessandro Minutella

L**'Alessandro Minutella** (Palermo, 19 de setember 1973) a l'è un pret catolegh italian.

## Biografia
Ordenad sacerdot el 27 de dicember 1999 del Salvatore De Giorgi, l'è fad poeu curad de la gesa de san Giovann Bosch a Palermo: el fa su poeu un center ciamad *Piccola Nazareth* a Carini, indova che del 2015 el dis de havégh havud di contat con la Madona e cont el Pader Pio e 'l se met a parlà cont i so vos, a quella roba chi el vescov de Monreale Michele Pennisi ghe rispond a dì che inn di prateghe che inganen e inn contra el volé de la Gesa.

El 26 de sgiugn 2017 l'arcivescov de Palermo Corrado Lorefice el toeu via de curad e 'l sospend *a divinis* dopo che in d'una Messa el dis che la Gesa catolega l'è una falsa e una prostituta e 'l sosten poeu che el Benedet XVI l'ha mai renonziad debon al so ofici de Papa e che, donca, el Papa Franzesch a l'è un antipapa, per quella reson chi del 2018 la curia el scomunega per eresia e scisma. El 18 de november del 2021 ghe nonzien la dismission al stat de laich.

El tira comunque inanz con la soa atività e 'l forma un "rest catolegh pisinin" de fedei: in del sgiugn 2025 el se proclama "gran prelad" mandad del Signor per salvà la Gesa catolega de l'apostasia e 'l 8 de dicember de l'istess ann a Assagh el nonzia el dogma de la Maria co-redentora e 'l scomunega el papa Leon XIV, dopo che la curia romana l'ha refudad quell titol lì per la Madona.

## Riferiment
*Comunicad del vescov de Monreale
*Vescovo allontana parroco, ma lui replica con messa-show: "Predicherò in luoghi clandestini"
*Don Minutella sanzionato: la Chiesa lo ha dimesso dallo stato clericale
*Minutella si autoproclama “Grande Prelato” inviato da Dio
*Nota della Curia Vescovile sul Signor Minutella
*Omelia del 8 de dicember 2025
Mercadin de Nedal

El **mercadin de Nedal** a l'è una manifestazzion comercial che la se ten intorna al temp de Nedal, donca de november a dicember, indova che gh'è di bancarelle pisinine che venden prodot regionai di artesan, dolz, mangià, souvenir e despess gh'è anca la possibilità de mangià lilinsì e di atività invernai tant 'me el patinà. L'ambientazzion la proeuva a vesser propi nedalizzia, a regordà l'inverna, el nassiment del Gesù o di alter figure tant 'me el Bobà Nedal.

Gh'hann origin in l'età de Mez in l'Europa central, soratut in Germania e Austria, e a partì del secol XX s'inn spantegad in del rest de l'Europa: gh'hann havud un bon spantegàss 'me noeuva tradizzion de l'Advent dopo la Reforma protestanta. Di voeulte inn stad oget de atentad terroristegh, squasi semper de matris islamista.

Prodot tipegh inn el pan de zenzov, el vin brulé e i fritelle de pom de terra.

## Riferiment
*A Brief History of Christmas Markets

## Alter proget
Cà de la Meridiana

La **cà de la Meridiana** a l'è un palazzi de luss de Milan, in via Marchiondi, vuna di poche costruzzion fade in su proget del Giuseppe de Finetti: l'è stada fada su in tra el 1924 e 'l 1925 in su 'n toch del giardin d'Arcadia del Palazz Pertusaa.

## Bibliografia
*Annegret Burg, Novecento milanese, Milano, Federico Motta Editore, 1991, ISBN 88-7179-025-1.

## Alter proget
Tangenzial de Lubiana

La **tangenzial de Lubiana** (in sloven *Ljubljanska obvoznica*) a l'è una strada che la fa un sercc intorna a la capital de la Slovenia: l'è fada su de la superstrada H3 a nord, de l'autostrada A2 a ovest e de l'autostrada A1 a sud-est: l'è el center del sistema autostradal de la Slovenia e per viaggiàgh sora gh'è de pagà la vigneta.

## Alter proget
Sass Corber

El **Sass Corber** a l'è vun di trii castei de Belinzona e donca del 2000 l'è vun di patrimoni UNESCO de l'umanità: al temp de la Veggia Confederazzion el se ciamava Untervald.

## Bibliografia
*Paolo Ostinelli, Bellinzona. Castelli (Castelgrande, Montebello e Sasso Corbaro), in Giovanni Agosti, Jacopo Stoppa, Marco Tanzi (a cura di), «Il Rinascimento nelle terre ticinesi. Da Bramantino a Bernardino Luini. Itinerari», Officina Libraria, Milano 2010.

## Alter proget
Castell Gran (Belinzona)

El **Castell Gran** a l'è vun di trii castei de Belinzona, che del 2000 a l'è vun di patrimoni UNESCO de l'umanità: quand che gh'era la Veggia Confederazzion l'era dedicad al Canton Uri.

## Riferiment
*DSS

## Alter proget
Red di tram de Com

La **Red di tram de Com** l'ha servid la cità lariana del 1906 al 1952: sgiamò di agn '30 hann tacad a sostituìlla con di filobus.

## Riferiment
*Storie di ieri: quando a Como si andava in tram

## Alter proget
Rorate caeli

**Rorate caeli**  a inn i parolle al principi de Isaia 45:8 in la Vulgata latina, che comparissen varie voeulte in la liturgia cristiana, soratut al temp de l'Advent, vist che l'è ligad al rivà del Messia. Del secol quell de 16 a l'è stad fad un cant ispirad a quella citazzion de la Bibia che 'l gh'ha l'istess titol.

## Riferiment
*Enciclopedia catolega

## Alter proget
Slovenske železnice

I **Slovenske železnice** inn la compagnia ferroviaria statal de la Slovenia, fade su del 1991 del compartiment de Lubiana di ferrovie jugoslave e che gestissen una red de 1229 km de ferrovia a scartament ordinari, 331 km a binari dobi, che conlighen i region principai del Paes e, grazzia al facc che la Slovenia l'era sota l'Austria prima e sota la Jugoslavia poeu, l'è conligada ben sia con la Croazzia che con l'Austria.

Gestissen treni a volta velocità InterCity Slovenia, fad con treni SŽ 310 ispirad al Pendolin italian, InterCity, EuroCity, treni internazzionai, EuroNight, treni regionai e locai

## Ligam de foeura
*Sit oficial

## Alter proget

## Vos corelade
*Musee ferroviari de Lubiana
*Autotreno SŽ 713/715
Santuari de Trevij

El **Santuari de Trevij**, dedicad a la Madona di Lagrime, l'è vert del 1619 quand che l'è stad consacrad del Federigh Borromee e l'è stad fad su perchè el 28 de fevrer 1522 la Madona l'havaria fad un miracol a salvà la cità de la rabia di trupe de l'Odet de Foix, che voleven destrugàlla dopo che eren stad ingiuriad. Dent inn guarnad la spada e l'elmo del condoter franzes.

## Ligam de foeura
*Sit oficial

## Alter proget
Tè de Nedal

El **Tè de Nedal** a l'è una manera tradizzional de fà el tè intorna al temp de Nedal spantegada in vari paes europee: a meter in comun tute i ricete a l'è el doperà de spezzie tipeghe del period, tant 'me el zenzov, i pell del naranz e 'l cinamom.

## Riferiment
*How to Create a Delicious Christmas Tea Recipe with Traditional Spices
Red di tram de Bressa

La **red di tram de Bressa** l'è stada verta in tra el 1882 e 'l 1949, in principi i tram eren tirad di bestie ma poeu l'è stada mituda la trazzion eletriga: in di agn '30 a gh'è stad un passagg vers i filovie, desmetude in di agn '60.

## Bibliografia
*Gianpiero Belotti, Mario Baldoli, Una corsa lunga cent'anni - Storia dei trasporti pubblici di Brescia dal tram a cavalli al progetto Metrobus, Brescia, Fondazione Civiltà Bresciana, 1999, ISBN 8886670133.

## Alter proget
Gesa de Sant Isep (Lubiana)

La **gesa de Sant Isep** a l'è una gesa di gesuita de Lubiana, che la serviss el so center spiritual: la dipend de la parochia de san Peder de l'arcidiocesi de Lubiana e l'è la gesa pussee longa e con la cupola pussee granda de la diocesi, oltra che quella cont el segond campanin pussee volt.

Squasi fornida del 1914, l'è ciapada de l'armada austro-ongarega per i sforz de guerra e a la fin del conflit la torna sota la ministrazzion religiosa e del 1921 l'è benedida: la Jugoslavia comunista la nazionaliza e la deventa sed de la cà cinematografega Viba film fina al 1996, quand che con la visita del Giovann Paol II in del Paes l'è dada torna ai gesuita insì de doperàlla ancamò 'me gesa.

## Riferiment
*GeoHub

## Alter proget
Villa Real (Monscia)

La **Villa Real** de Monscia l'è stada fada su del Giuseppe Piermarini quand che i austriegh governava la Lombardia 'me residenza per i Asborgh-Lorena e  l'è poeu doperada anca di Savoja fina ai prim del '900.

Incoeu gh'è dent moster, esposizzion e anca un licee artistegh.

## Ligam de foeura
*Sit oficial

## Alter proget

## Vos corelade
*Capella Espiatoria
*Giardin Reai (Monscia)
Gesa de la Nonziada (Lubiana)

La **Gesa de la Nonziada** a l'è una gesa de Lubiana gestida di franzescan, che la dà in su la central piazza Prešeren, che del 2008 l'è un monument nazzional de gran importanza de la Slovenia: la gh'ha una navada e la forma de basilega e l'è stada fornida del 1858.

## Riferiment
*Frančiškanska cerkev v Ljubljani

## Interproget
Catedral de San Nicola (Lubiana)

La **catedral de San Nicola** a l'è la gesa mader de l'arcidiocesi de Lubiana e la se troeuva in piazza Cirill e Metodi, arenta al Pont triplo: l'è stada fada su in tra el 1701 e 'l 1706 in su proget de l'Andrea Pozzo e consacrada l'ann adree.

## Ligam de foeura
*Sit oficial

## Alter proget
Red di tram de Vares

La **Red di tram de Vares** l'era fada su de un insema de linie urbane e suburbane in pè del 1895 al 1950: eren per la pupart linie squasi ferroviarie tant 'me la tranvia Vares-Angera e la ferrovia de la Vallgana e che integraven anca trè funicolar.

## Bibliografia
*Francesco Ogliari, Franco Sapi, Quando una gita costava due soldi. Storia dei trasporti italiani volume 2º. Lombardia (Varese, Como), Milano, stampato in proprio, 1962. ISBN non esistente

## Alter proget
Palazzi Belgios (Lech)

**Palazzi Belgios** el se troeuva in del quarter Castell e l'è sed del Musee archeologegh, de quell de storia, de storia natural e del planetari civegh.

## Ligam de foeura
*Sit oficial

## Alter proget
Gesa di Sant Gervas e Protas (Novaa)

La **gesa di Sant Gervas e Protas** a l'è una gesa de Novaa, in cità metropolitana e arcidiocesi de Milan: el nucli primitiv l'è stad fad su intorna a l'ann 1000, ma la strutura de incoeu l'è stada fada su dopo che el Carlo Borromee l'ha domandad una gesa pussee granda per la comunità.

## Ligam de foeura
*Sit oficial

## Alter proget
Planetari civegh (Lech)

El **planetari civegh** a l'è part del sistema di musee de Lech e 'l gh'ha sed in del Palazzi Belgios: l'è vert del 2004 e l'è gestid de 'n grup de astrofil local fad su del 1996.

## Ligam de foeura
*Sit oficial
Red di tram de Cremona

La **Red di tram de Cremona** a l'era fada su de do linie che tacaven la stazzion di treni ai quarter ocidentai e orientai de la cità e l'è stada in pè del 1916 al 1940, quand che l'è sostituida de una red di filobus.

## Bibliografia
*Mario Albertini, Claudio Cerioli, Trasporti nella Provincia di Cremona - 100 anni di storia, 2ª ed., Cremona, Editrice Turris, 1994. ISBN 888563589X.

## Alter proget
Paesin de Jervis Bay

El **Paesin de Jervis Bay** l’è on paesin in del territori de la Jervis Bay, in Australia. La bas de la marina australiana real HMAS Creswell la se troeuva in lilinscì.
Mónt Òrfën

El **Mónt Òrfën** l'è on mónt vizì a Cucài, Culògne, Ruàt e a Erbösc. 

El se tröa en la Franciacürta, che l'è en la Pruvìncia de Brèsa.

## Oter progècc
Castell de Lubiana

El **Castell de Lubiana** (in sloven *Ljubljanski grad*) a l'è una fortifegazzion de la capital slovena e vuna di atrazzion turisteghe pussee importante de la cità: se pensa che una fortezza la ghe fuss sgiamò del secol XI, ma la strutura del dì d'incoeu l'è del secol XV, con la pupart di alter costruzzion fade su in di du secoi adree.

Incoeu el gh'ha dent di musee e se po rivàgh cont una caminada panoramega fada in sui rest di fortifegazzion antighe, con la machina o cont una funicolar.

## Ligam de foeura
*Sit oficial

## Alter proget
Via Padoa

La **via Padoa** a l'è una strada de Milan longa quater chilometer, che la scomincia de la sortida de la Cassina Goeubba de la Tangenzial Est e la riva fina a Loret.

La zona che gh'è arenta a l'è in tra i pussee multietneghe de la cità, ma l'è anca vuna di pussee degradade e a ris'c crimen de la capital lombarda. L'è stada fada su intorna al 1820 al temp del Regn Lombard-Veneto, prima gh'era di cios e per andà foeura de la cità gh'era de fà una strada diferenta.

Per un toch la corr arent al Navili de la Martesana: in su la via gh'è el parch Trotter, la gesa de san Giovann Crisostem, i scoeule prezziosine de la Gesa de San Giusep di Morent (che l'è propi arenta), el deposit ATM Palmanoeuva, la sed del San Rafaell de Turr, la Cà del Fass (incoeu caserma di Carabiner), un center de coltura islamega e una sed municipal.

## Riferiment
*YesMilano
*infinito di via Padova
*Panorama

## Alter proget

## Vos corelade
*Vial Palmanoeuva
Deposit ATM Noara

El **deposit ATM Noara** el se troeuva in su la via omonema, in la periferia ocidental de Milan, e 'l serviss soratut i mez filoviari de la 90/91: l'è vert del 1959.

## Bibliografia
*AAVV, FILOVIA - La Filovia Milanese tra Storia e Innovazione, Azienda Trasporti Milanesi, Milano, 2009 - p. 16
Nazar e Cels

**Nazar e Cels** inn stad du marter cristian de Milan, che inn venerad 'me Sant de la Gesa catolega e de quella ortodossa: de lor se sa che el so corp l'era stad trovad del sant Ambroeus in d'un cios poch foeura Milan e la soa vita l'è conossuda domà di agiografie.

## Riferiment
*Sapere.it

## Alter proget
Deposit ATM Rogoree

El **Deposit ATM Rogoree**, ciamad anca de *San Donaa*, a l'è un deposit de la metropolitana de Milan e di autobus: quell metropolitan l'è vert del 1990 e quell di autobus del 2011: sit in tra i fermade de Rogoree e de San Donaa, el serviss la linia sgialda del metrò.

## Alter proget
Egit Antigh

Cont **Egit Antigh** se intend el period de la storia egizziana che la partiss del IV milleni prima de Crist fina a la conquista romana (30 prima de Crist) e soratut la civiltaa che la s'è desvilupada in sui rive del Nil per pussee de quatermilla agn.
La civiltaa egizzia l'è vuna di pussee antighe documentade in de la storia de l'om, e la n'ha lassad di testimonianze importante de la soa presenza, compagn de l'architetura (per esempi i Piramide), la scritura zerolifega e l'art pitorega.
Del pont de vista politegh l'Egit Antigh el s'è organizad in d'on regn che l'ha unificad dò region storeghe (l'Egit de Sora e l'Egit de Sota). I sovran de l'Egit, cognossud cont el nom popolar de "faraon" (che 'l volaria dì "cà granda, palazzi") hann governad el paes con trentatrè dinastie acertade: domà tre dinastie a inn minga egizzie, perchè inn quei di dominador persian e gregh.
L'influenza de l'Egit Antigh la s'è spantegada in tut el Mediterrani oriental e a sud del Nil, e la g'ha dad di contribut important a tut i popoi vesin e, in fond, a tut el gener uman.
## Varda anca
*Storia de l'Egit Antigh
*Faraon
*Piramida
*Lengua egizzia
*Art egizzia
*Religion egizzia
*Zerolifegh